Aggersundbroen vil i perioden fra 26. april til og med 30. april og igen fra den 3. maj til den 7. maj ære lukket i tidsrummet fra kl. 00.05 – 05.15. Det oplyser Vejdirektoratet i en pressemeddelelse. Broen vil også være spærret for søtrafik i samme tidsrum om natten fra 3. maj til og med 7. maj. Der vil dog alle nætter være mulighed for passage kl. 02.00, og udrykningskøretøjer kan altid passere broen. Maskineriet på Aggersundbroen trænger til en generel vedligeholdelsesindsats, og samtidig etablerer Vejdirektoratet et nyt hydraulisk system for låsemekanismen mellem broens to klapper.

Referat:
Aggersundbroen skal sættes i stand og derfor vil den være lukket flere nætter i foråret.